დიქიამაჩის ეთნოგრაფიული მუზეუმი
დიქიამაჩის ეთნოგრაფიული მუზეუმი (თურქ. Dikyamaç Köyü ve Çevresi Yaşam Tarzı Müzesi) — ეთნოგრაფიული მუზეუმი სოფელ დიქიამაჩში, არჰავის რაიონი, ართვინის პროვინცია, თურქეთი. დაარსდა 2012 წელს. მუზეუმი დაარსდა ართვინის პროვინციის არჰავის რაიონის სოფელ დიქიამაჩში (ყოფილი ქამფარნა). ეს არის პირველი მუზეუმი ქალაქ ართვინის პროვინციაში. ამ მუზეუმში მისასვლელად, უნდა გაიაროთ ისტორიული კამილეთისა და ჩამლიჯის ხიდები. მუზეუმი დაარსდა 2012 წელს ბიზნესმენ ნაიმ ოზქაზანჩისა და პროფესორ მაქსუთ ქოშქუნის მიერ. მუზეუმში გამოფენილია წარსულში და დღეს გამოყენებული საყოფაცხოვრებო ნივთები და ტანსაცმელი.